પાકિસ્તાન આવું વલણ અપનાવે છે તેનું કારણ રશિયા તથા ચીન સાથે તેની વધતી નિકટતા છે. અમેરિકા વર્ષોથી પાકિસ્તાનનું મદદકર્તા રહ્યું છે, પરંતુ પાકિસ્તાનનો ઝુકાવ છેલ્લા કેટલાક વખતથી ચીન તરફ વધ્યો છે. આ કારણે જ પાકિસ્તાને અમેરિકાને એવું કહેવાની ગુસ્તાખી કરી નાંખી કે, આતંકવાદ મામલે તે હવે આનાથી વધારે અમેરિકા માટે કંઈ કરી શકે એમ નથી. પાકિસ્તાને તો એવું પણ કહ્યું છે કે અફઘાનિસ્તાનમાં મળતી નિષ્ફળતા માટે દોષનો ટોપલો ટ્રમ્પ પાકિસ્તાન ઉપર ઢોળી રહ્યા છે. પાકિસ્તાનનું આ વલણ જોતાં અમેરિકા સાથેના તેના સંબંધો સુધરે તેવી શક્યતા ઘટતી જાય છે.